Strekkstag+plattform

**Strekkstag plattform**

 * (eng. Tension leg platform, TLP)**

Plattformer deles ofte i to hovedkategorier: Stasjonære og ettergivende plattformer. Strekkstag plattformer er en slags hybrid mellom disse to typene. Dette er fordi de i horisontal retning oppfører seg som ettergivende plattformer, mens de i vertikal retning er stive og oppfører seg som stasjonære plattformer. Dette gjør plattformen veldig stabil. Det er mange likheter mellom strekkstag plattformer og halvt nedsenkbare plattformer.

Et strekkstag plattform er en flytende plattform som holdes i ro ved hjelp av kraftige stag som er forankret på havbunnen. Plattformen holdes på plass ved at fortøyningen holdes strekt på grunn av oppdriften til skroget. Stagene må alltid stå under strekk siden oppdriften til skroget overstiger vekten til plattformen, dette oppnås ved at plattformen er trukket ned under sin normale vannlinje.

Strekkstag plattformer egner seg godt for store dyp. De delene av plattformen som er mest sensitive for havdyp er fortøyning, risere og fundament, men siden dette kun utgjør en liten del av konstruksjonen vil det i mange tilfeller ikke skape problemer.

Design av strekkstag plattformer påvirkes av mange faktorer: 1. Funksjonelle og operasjonelle krav 2. Kontroll av vekten til skroget over vannlinjen, oppdrift og gravitasjonssenter. 3. Arkitektoniske krav til offshorekonstruksjoner 4. Fluiddynamiske forhold 5. Fortøynings- og fundamentkrav 6. Materialkrav bla. utmatning 7. Skader, stabilitet og behov for inspeksjon 8. Begrensninger ved fabrikasjon og konstruksjon 9. Krav ved installasjon

Figur 1 viser en skjematisk tegning av et strekkstag plattform. Strukturen i strekkstag plattformene er ettergivende med et strekkstag i hvert hjørne som holder skroget sammen med fundamentet. Fundamentet er koblingen mellom havbunnen og strekkstag plattformen. Disse fundamentene er ofte brønnrammen, sikret av betong- eller stålpåler. Strekkstagene er hule og rørformede, disse støtter skroget til fundamentet og er fortøyningssystemet til strekkstag plattformer. Stagene er oftest av stål og har dimensjoner på 2-3ft i diameter og opp til 3" veggtykkelse, lengden på stagene avhenger av havdypet. Skroget er en flytende struktur og har typisk fire luftfylte søyler, disse er støttet av pongtonger. Pongtonger er et flytemiddel som kan bære last, den er hul og ofte fylt med luft. Skroget over vannlinjen er lik andre plattformtyper.


 * Figur 1: Skjematisk tegning av et strekkstag plattform.**

I Norge er det to strekkstag plattformer: Snorre A og Heidrun.

Heidrun: [|Heidrun] er et strekkstag plattform av betong som opererer på 350m. Dette er verdens første flytende betongplattform som er forankret til havbunnen med strekkstag. På grunn av det store havdypet måtte vekten til plattformen reduseres i forhold til tradisjonelle plattformer, det ble derfor valgt å bruke betong i stede for stål. Det brukes også en avansert lasteteknologi på feltet, det er benyttet en teknologi uten lagring på feltet. [|Gladsak] fra Heidrun.

Snorre A: [|Snorre A] er en av plattformene på Snorre feltet på Tampen-området. Snorre A er en flytende strekkstag plattform i stål og har undervannsproduksjonsanlegg på 310meters dyp.


 * Figur 2: Heidrun**


 * Figur 3: Snorre A**

Kilder:
http://www.statoil.com/no/ouroperations/explorationprod/ncs/pages/default.aspx http://www.histos.no/oljemuseet/vis.php?id=22 http://www.ife.no/filer/Nyhets-fil/Forskningsboken/Attachment/at_download http://www.globalsecurity.org/military/systems/ship/platform-tension-leg.htm Store Norske Leksikon: Strekkstag plattform Tension leg platform: A state of the art review. Aut.: Zeki Demirbilek